Amur ameqqran n tsekla tamaziɣt iggur s ubrid n timawit, macan Kul ma irenni wakud di tikli, tisekliwin i yellan s timawit ggurent ɣer yiɣzer n yinmitta i yeṭṭef waṭṭan n tattut, i yellan iseffeḍ aydin ur nettwakref ca s tira niɣ s wallal yict, aṭṭan-aya seg yiɣrimen imeqqranen i tsekla tamaziɣt, nezmer ad d-nini d netta d lkunsar n yidles d tgemminneɣ, d marad iseffeḍ ayen yellan zzat-s seg umezruy, ladɣa deg wakud ideg i nella, mani i nettedder tamharsa n usmaḍal tamharsa-aya teɛna-aneɣ-d ixefawen, tessemras allalen , iččaten s ugestur deg wammas n wul n yidles-nneɣ, wa seg tama, si tama tict, aɣilif dima d neččni.